A muga con Italia presentó uns problemas muito mes complicaus que a muga con Hongría. O nuevo reino y Italia se disputoron Istria y Dalmacia. A situación de Rijeka u Fiume, con un 65 % de población italiana estió problematica por haber-se-ie creyau dos administracions paralelas en os zaguers tiempos d'a guerra. O Reino d'os Serbos, Crovates y Eslovenos ocuporon a ciudat, pero por poco tiempo: en noviembre de 1918 una fuerza internacional de britanicos, italians, franceses y americans entró en a ciudat deixando que o suyo futuro se decidise en a Conferencia de Paz de París. En 1919 uns voluntarios nacionalistas italians dirichius por Gabriele d'Annunzio prenioron a ciudat de Rijeka u Fiume y estableixioron un estau dito Reggenza Italiana del Carnaro.